
Z A P I S N I K

s 10. sjednice Vijeća Gradske četvrti Sesvete, održane 30. ožujak 2022 ., s početkom u 18,00 sati u Gradskoj četvrti Sesvete – Plava dvorana, Trg Dragutina Domjanića 6, Sesvete.

Nazočni članovi Vijeća Gradske četvrti Sesvete:

Vinko Batinić, Marko Brkić, Petar Bajan, Ivan Dokša, Željko Grbavac, Zorica Gregurić, Mihaela Husić, Stjepan Kezerić, Ivan Krivačić, Magdalena Kozarić Špoljarić, Matija Kralj, Vedran Ledinščić, Vladimir Marić, Ivana Vladimira Petric, Damir Pigac.

Nenazočni članovi Vijeća Gradske četvrti Sesvete: 
Ante Plazonić, Damir Grgić, Nives Curić
Nazočni radno, gosti i predstavnici tiska:
- Zvonko Rumenjak - član Vijeća Mjesnog odbor Jelkovec
- Davor Erzić - član Vijeća Mjesnog odbora Soblinec
- Jadranka Barac – članica Vijeća Mjesnog odbora Novo Brestje
- Višnja Franković – članica Vijeća Mjesnog odbora Gajišće
- Višnja Kljajić - članica Vijeća Mjesnog odbora Gajišće
- građani: V.S., M.O., M.M., D.T.
- Borko Samec - glavni i odgovorni urednik portala Sesvete Danas
- Stipe Jurić, Nives Polojac - Gradski ured za mjesnu samoupravu, P.O. Sesvete

Sjednicu Vijeća Gradske četvrti Sesvete otvara Stjepan Kezerić, predsjednik Vijeća, pozdravlja nazočne članove Vijeća Gradske četvrti Sesvete, sve radno nazočne, zahvaljuje na odazivu i konstatira da je prisutno 15 članova Vijeća. Dalje navodi da je članovima Vijeća e-poštom poslan zapisnik s 9. sjednice Vijeća. Upitao je imaju li primjedbi na zapisnik.

Vijeće je isti usvojilo jednoglasno.

Predsjednik je potom iznio prijedlog dnevnog reda 10. sjednice Vijeća Gradske četvrti Sesvete i zamolio članove Vijeća, ako imaju kakve primjedbe ili prijedloge, da ih iznesu.
Željko Grbavac predložio je da se na dnevni red stavi izražavanje nezadovoljstva radom Gradske uprave. 
Stjepan Kezerić odgovorio je da nije sklon generalnom izražavanju nezadovoljstva radom Gradske uprave već da je potrebno konkretnu problematiku precizirati te poslati dopis na nadležni gradski ured.
[bookmark: _GoBack]Vinko Batinić predlaže ponovno sazivanje sastanak s pomoćnikom pročelnika g. Dinkom Bilićem budući da se do sada isti nije održao.
Stjepan Kezerić navodi da će se zatražiti sazivanje sastanka s pomoćnikom pročelnika g. Dinkom Bilićem. Potom je dao dnevni red na glasanje.

Vijeće je isti usvojilo jednoglasno.

DNEVNI RED :

1. Prijedlog zaključka o izmjeni Plana komunalnih aktivnosti Gradske četvrti Sesvete u 2022.
2. Prijedlog zaključka o prijedlogu utroška sredstava s pozicije uredska oprema i namještaj
3. Prijedlog zaključka o potrebama za postavljanje Viktorijinih zdenaca na području Gradske četvrti Sesvete za 2022.
4. Prijedlog prometnog rješenja o određivanju jednosmjerne prometne regulacije prometa i iscrtavanju parkirališnih mjesta u Selčinskoj ulici od kbr. 14 do kbr. 24A – davanje mišljenja
5. Prijedlog prometnog rješenja o određivanju jednosmjerne prometne regulacije prometa u dijelu Kašinske ceste južno od Trakošćanske ulice – davanje mišljenja
6. Prijedlog zaključka o raspolaganju zemljištem na k.č.br. 8691 k.o. Sesvetski Kraljevec – davanje mišljenja
7. Prijedlog zaključka o raspolaganju zemljištem na zahtjev E.C.L. d.o.o., na k.č.br. 3092 k.o. Sesvete – davanje mišljenja
8. Prijedlog zaključka o pokretanju inicijative za izradu UPU-a Soblinec
9. Prijedlog zaključka o imenovanju ulice zapadno od Sajmišta Sesvete u ulicu Matijaša Korvina
10. Prijedlog zaključka o imenovanju prostora kod križanja Zagrebačke i Bistričke gdje se nalazi spomenik poginulim sesvetskim braniteljima u Trg 144. brigade Hrvatske vojske
11.  Razno

/ Prelazi se na rad po dnevnom redu /

/ Željko Blažinović  dolazi na sjednicu u 18,05/

Ad 1) Prijedlog zaključka o izmjeni Plana komunalnih aktivnosti Gradske četvrti Sesvete u 2022.

	Stjepan Kezerić navodi da je svima dostavljen prijedlog Zaključka o izmjeni Plana komunalnih aktivnosti Gradske četvrti u 2022. Potom pojašnjava da su izbačene akcije koje nisu u mogućnosti se realizirati te je otvorio raspravu.
	Magdalena Kozarić Špoljarić izrazila je primjedbu da nije potrebno izdvajati toliko sredstva za namještaj u prostor mjesne samouprave u Vugrovcu već predlaže da se sredstva ulažu u prioritetnije stvari.
	Stjepan Kezerić odgovorio je da je dom u Vugrovcu stradao u potresu te se renovirao i potreba je za stolovima i stolicama. 
	Željko Blažinović nadovezao se da je potrebno obići sjeverni dio Sesveta i ulagati u obnovu nakon potresa. Potom predlaže da se sjednice Vijeća Gradske četvrti Sesvete održavaju svaki mjesec u prostorima mjesne samouprave kako bi svi bili upućeni u problematiku.
	Matija Kralj, Željko Blažinović i Ivan Dokša izrazili su nezadovoljstvo smanjenim proračunom za Gradsku četvrt Sesvete. 
	Ivana Vladimira Petric postavila je upit zašto je iz Plana komunalnih aktivnosti Gradske četvrti Sesvete izbačena akcija izrada projektne dokumentacije za uređivanje nogostupa u Ulici braće Oružec.
	Stipe Jurić odgovorio je da je nogostup već izgrađen.
	Damir Pigac postavio je upit da li Vijeće Gradske četvrti Sesvete može financirati izradu projektne dokumentacije za izmještanje niskotlačnog plinovoda ili to Gradska plinara financira.
	Stipe Jurić odgovorio je da Gradska plinara inače financira izradu projekta, ali u iznimnim slučajevima kao što je sada primjer u Budencu, da bi se napravio nogostup potrebno je izmještanje plinovoda onda se financira iz plana komunalnih aktivnosti.
	Stjepan Kezerić navodi da je uobičajeno kada su manji zahvati Vijeće Gradske četvrti Sesvete može izaći u susret.

Nakon rasprave, članovi Vijeća su glasovali te je većinom glasova, s 11 glasova „za“ i 5 protiv glasa donijelo.

Zaključak 
o izmjeni Plana komunalnih aktivnosti Gradske četvrti Sesvete u 2022.

/ Zaključak se prilaže zapisniku sjednice /


Ad 2) Prijedlog zaključka o prijedlogu utroška sredstava s pozicije uredska oprema i namještaj

	Stjepan Kezerić navodi da je svima dostavljen prijedlog zaključka o prijedlogu utroška sredstava s pozicije uredska oprema i namještaj te objašnjava da se svake godine donosi zaključak zbog pozicije u financijskom planu kako bi se mogao namještaj za prostore mjesne samouprave objediniti i slati na javnu nabavu. Potom je otvorio raspravu. 

	Rasprave nije bilo. Članovi Vijeća glasovali su te je većinom glasova, s 11 glasova „za“ i 5 protiv glasa donijelo.

Zaključak 
o prijedlogu utroška sredstava s pozicije uredska oprema i namještaj

/ Zaključak se prilaže zapisniku sjednice /

 Ad 3) Prijedlog zaključka o potrebama za postavljanje Viktorijinih zdenaca na području Gradske četvrti Sesvete za 2022.

Stjepan Kezerić navodi da je svima dostavljen prijedlog zaključka o potrebama za postavljanje Viktorijinih zdenaca na području Gradske četvrti Sesvete za 2022. Potom pojašnjava da zbog nemogućnosti financiranja postavljanja ručnih česmi putem Plana komunalnih aktivnosti sva vijeća gradskih četvrti su zatražena da se izjasne o jednom prioritetu za 2022. godinu. Jedini pristigli prijedlog je dostavljen od strane Vijeća Mjesnog odbora Novi Jelkovec za 2022. te je otvorio raspravu.
Magdalena Kozarić Špoljarić postavila je upit zašto smo predložili samo jedan.
Stjepan Kezerić navodi da je došao naputak iz grada da se može samo jedan predložiti.
Ivan Dokša predložio je da se stavi Viktorijin zdenac na hodočasničkom putu, potom je predložio da se u upotrebu stave već dva postojeća zdenca u Kašini.
Stjepan Kezerić navodi da Vijeće Mjesnog odbora Kašina donese zaključak za postavljanje zdenca na hodočasničkom putu, a što se tiče postojećih zdenaca zamolio je Ivana Dokšu da na email pošalje precizne lokacije istih kako bi se mogao poslati dopis prema nadležnima.
Vinko Batinić navodi da je ovo jedina investicija od strane Grada Zagreba koje su Sesvete dobile. 
Stjepan Kezerić navodi da smo dobili proširenje mosta na Zagrebačkoj cesti, uređenje Trga Dragutina Domjanića i uređivanje Ulice Ljudevita Posavskog.
Vinko Batinić i Ivana Vladimira Petric apeliraju da Gradska četvrti Sesvete dobiva malo s obzirom na veličinu i broj stanovnika. 

Nakon rasprave vijeće je jednoglasno donijelo

Zaključak 
o potrebama za postavljanje Viktorijinih zdenaca na području Gradske četvrti Sesvete

/ Zaključak se prilaže zapisniku sjednice /


Ad 4) Prijedlog prometnog rješenja o određivanju jednosmjerne prometne regulacije prometa i iscrtavanju parkirališnih mjesta u Selčinskoj ulici od kbr. 14 do kbr. 24A – davanje mišljenja

	Stjepan Kezerić navodi da je svima dostavljen prijedlog prometnog rješenja o određivanju jednosmjerne prometne regulacija prometa i iscrtavanju parkirališnih mjesta u Selčinskoj ulici od kbr. 14 do kbr. 24 a. Potom pojašnjava da je Vijeće Mjesnog odbora Gajišće dostavilo korekcije prijedloga te predlaže da se podrži odluka Vijeća Mjesnog odbora Gajišće jer se s tim dobiva tridesetak parkirališnih mjesta. Također je predložio da se označe parkirališna mjesta na bivšoj autobusnoj stanici na lijevoj strani Trakošćanske ulice kako bi se dobila još četiri parkirna mjesta. Potom je otvorio raspravu.
	U raspravi sudjeluju Vinko Batinić, Vladimir Marić i Stipe Jurić. Većina vijećnika podržava inicijativu jednosmjerne ulice kako bi se dobila dodatna parkirališna mjesta, ali također Vinko Batinić apelira da se ne smije odustati od inicijative da se na k.č.br. 1133/1  napravi parkiralište bez obzira na negativan odgovor Odsjeka za zelenilo.
	Stjepan Kezerić navodi da Vijeće Gradske četvrti Sesvete može izraziti nezadovoljstvo i ponovno poslati dopis Odsjeku za zelenilo da razmotri svoju odluku.
	Matija Kralj predlaže da struka odredi najbolje rješenje na koji način će biti označena parking mjesta.
	Stjepan Kezerić navodi da će struka odrediti u konačnici kako će biti obilježena parkirališna mjesta.

Nakon rasprave vijeće je jednoglasno donijelo.

Zaključak 
o davanju mišljenja na prijedlog prometnog rješenja o određivanju jednosmjerne prometne regulacije prometa i iscrtavanje parkirališnih mjesta u Selčinskoj ulici od kbr 14 do kbr. 24A

/ Zaključak se prilaže zapisniku sjednice /


 Ad 5) Prijedlog zaključka o davanju mišljenja na prijedlog prometnog rješenja o određivanju jednosmjerne prometne regulacije prometa u dijelu Kašinske ceste južno od Trakošćanske ulice


	Stjepan Kezerić navodi da je svima dostavljen prijedlog prometnog rješenja o određivanju jednosmjerne prometne regulacije prometa u dijelu Kašinske ceste južno od Trakošćanske ulice – davanje mišljenja. Potom pojašnjava da je nadležno Vijeće Mjesnog odbora Luka i granično Vijeće Mjesnog odbora Gajišće dalo negativno mišljenje. Na zahtjev člana Vijeća Vedrana Ledinščića poslan je i dopis Sektoru za promet gdje je traženo da dostave analizu MUP-a. Napomenuo je da je načelnik Policijske postaje Sesvete bio izrazito protiv takvog rješenja prometne regulacije na Kašinskoj cesti. Također navodi da bi istom bilo onemogućeno pražnjenje kontejnera za otpad zgrada u tom dijelu Kašinske ceste od strane Podružnice Čistoća zbog parkiranih automobila. Potom je otvorio raspravu.
	U raspravi sudjeluju Magdalena Kozarić Špoljari, Vinko Batinić, Marko Brkić, Vladimir Marić, Matija Kralj, Damir Pigac, Vedran Lediniščić, Željko Grbavac te su se složili da je potrebno dati negativno mišljenje za jednosmjernu regulaciju Kašinske ceste i treba inzistirati na postavi semafora kako je bilo i dogovoreno na prijašnjim sjednicama jer je to jedino rješenje za smanjenje prometnih nesreća na predmetnoj lokaciji.

Nakon rasprave vijeće je jednoglasno donijelo negativno mišljenje za prijedlog prometnog rješenja o određivanju jednosmjerne prometne regulacije prometa u dijelu Kašinske ceste južno od Trakošćanske ulice.

Zaključak 
o davanju mišljenja na prijedlog prometnog rješenja o određivanju jednosmjerne prometne regulacije prometa u dijelu Kašinske ceste južno od Trakošćanske ulice

/ Zaključak se prilaže zapisniku sjednice /


Ad 6) Prijedlog zaključka o raspolaganju zemljištem na k.č.br. 8691 k.o. Sesvetski Kraljevec – davanje mišljenja

	Stjepan Kezerić navodi da je svima dostavljen prijedlog zaključka o raspolaganju zemljištem na k.č.br. 8691 k.o. Sesvetski Kraljevec – davanje mišljenja. Potom pojašnjava da je Vijeće Mjesnog odbora Sesvetski Kraljevec dalo pozitivno mišljenje te je otvorio raspravu.
	U raspravi sudjeluju Marko Brkić, Vladimir Marić i Željko Grbavac te je zaključeno da se podrži mišljenje Vijeća Mjesnog odbora Sesvetski Kraljevec, ali Vladimir Marić apelira da je Gradska skupština već donijela odluku, a Vijeće Gradske četvrti Sesvete tek sada glasa o tome.
	Stjepan Kezerić navodi da je Gradska skupština iznad vijeća gradskih četvrti i vijeća mjesnih odbora te je uvijek krajnja odluka Gradske skupštine. 

Daljnje rasprave nije bilo, Vijeće je jednoglasno donijelo.

Zaključak
o davanju mišljenja o raspolaganju zemljišta na k.č.br. 8691 k.o. Sesvetski Kraljevec

/ Zaključak se prilaže zapisniku sjednice /


Ad 7) Prijedlog zaključka o raspolaganju zemljištem na zahtjev E.C.L. d.o.o., na k.č.br. 3092 k.o. Sesvete – davanje mišljenja

Stjepan Kezerić navodi da je svima dostavljen prijedlog zaključka o raspolaganju zemljištem na zahtjev E.C.L. d.o.o., na k.č.br. 3092 k.o. Sesvete – davanje mišljenja. Potom pojašnjava da je Vijeće Mjesnog odbora Sesvetska Sopnica donijelo negativno mišljenje te je otvorio raspravu.
Magdalena Kozraić Špoljarić navodi da k.č.br. 3092 k.o. Sesvete nema prilaz s nijedne strane tako da je upitno u koje svrhe bi se koristilo,  smatra da se treba podržati mišljenje Vijeća Mjesnog odbora Sesvetska Sopnica

Daljnje rasprave nije bilo, vijeće je jednoglasno donijelo negativno mišljenje o raspolaganju zemljištem na zahtjev E.C.L. d.o.o., na k.č.br. 3092 k.o. Sesvete

Zaključak 
o davanju mišljenja o raspolaganju zemljištem na zahtjev E.C.L. d.o.o., na k.č.br. 3092 k.o. Sesvete

/ Zaključak se prilaže zapisniku sjednice /


Ad 8) Prijedlog zaključka o pokretanju inicijative za izradu UPU-a Soblinec

Stjepan Kezerić navodi da je svima dostavljen prijedlog zaključka o pokretanju inicijative za izradu Urbanističkog plana uređenja Soblinec. Potom pojašnjava da je grupa vlasnika zemljišta pokrenula inicijativu za pokretanje izrade Urbanističkog plana uređenja Soblinec u okviru Prostornog plana Grada Zagreba na zemljištu na kojem bi se gradili stambeni objekti uz javni sadržaj. Također navodi da su inicijativu podržali Vijeće Mjesnog odbora Soblinec i Vijeće Mjesnog odbora Šašinovec te je otvorio raspravu.
Matija Kralj i Magdalena Kozarić Špoljarić podržavaju inicijativu.

Daljnje rasprave nije bilo, vijeće je jednoglasno donijelo.


Zaključak 
o pokretanju inicijative za izradu UPU-a Soblinec

/ Zaključak se prilaže zapisniku sjednice /

Ad 9) Prijedlog zaključka o imenovanju ulice zapadno od Sajmišta Sesvete u ulicu Matijaša Korvina

Stjepan Kezerić navodi da je prijedlog podnio član Vijeća Ivan Krivačić te je zamolio da obrazloži svoj prijedlog.
Ivan Krivačić pojasnio je da spomenuta ulica nema ime, a nalazi se u blizini sajmišta te je povijesna činjenica da je hrvatsko - ugarski kralj Matijaš Korvin 1475. godine Sesvetama dodijelio pravo održavanja tjednih i godišnjih sajmova. Povelja kralja Matijaša Korvina iz 1475. godine predstavlja najreprezentativniji i najznačajniji pisani dokument o srednjovjekovnim Sesvetama kao slobodnom trgovištu pod upravom višestoljetnog feudalnog gospodara -Zagrebačkog kaptola. 
Stjepan Kezerić otvori je raspravu.
U daljnjoj raspravi sudjeluju Matija Kralj, Vinko Batinić, Željko Grbavac, Ivan Dokša, Magdalena Kozarić Špoljarić, Stjepan Kezerić i Ivan Krivačić. Većina vijećnika nije podržalo prijedlog da se ulica nazove po hrvatsko - ugarskom kralju Matijaš Korvinu te smatraju da bi se trebalo imenovati ulica po nekoj zaslužnijoj osobi za same Sesvete. Također je predloženo da se na samom sajmištu napravi spomen ploča Matijašu Korvinu. 
Ivan Krivačić navodi da je to prijedlog Muzeja Prigorja te ne inzistira na prijedlogu.
Magdalena Kozraić Špoljarić navodi da bi se trebalo gledati u dalju povijest, a ne samo unazad 30 godine. 

Nakon rasprave, članovi Vijeća su glasovali te je većinom glasova, s 5 glasova „za“ i 11 protiv glasa donijelo negativno mišljenje na prijedlog o imenovanju ulice zapadno od Sajmišta Sesvete u ulicu Matijaša Korvina.


Zaključak 
o imenovanju neimenovanog puta zapadno od Sajmišta Sesvete

/ Zaključak se prilaže zapisniku sjednice /


Ad 10) Prijedlog zaključka o imenovanju prostora kod križanja Zagrebačke i Bistričke gdje se nalazi spomenik poginulim sesvetskim braniteljima u Trg 144. brigade Hrvatske vojske

Stjepan Kezerić navodi da je prijedlog podnijela članica Vijeća Zorica Gregurić te je zamolio da obrazloži svoj prijedlog.
	Zorica Gregurić predlaže da se imenuje spomenuto područje kako bi se lakše moglo ljudima objasniti gdje trebaju doći položiti vijenac poginulim hrvatskim braniteljima. Smatra da bi se spomeniku poginulih sesvetskih branitelja itekako digao integritet imenovanjem tog područja u Trg 144. brigade Hrvatske vojske te poginuli Sesvećani zaslužuju imati spomen na svoju brigadu hrvatske vojske.
	Stjepan Kezerić predlaže da se nazove Park 144. brigade Hrvatske vojske jer u okolini nema objekata.
	Zorica Gregurić podržava prijedlog predsjednika.
	Mihale Husić predlaže da se posveti ulica za preminulu dr. Vesnu Bosanac.
	Stjepan Kezerić navodi da se prijedlog pošalje za slijedeću sjednicu.
	Zorica Gregurić apelira da je potrebno za dr. Vesnu Bosanac koja je Hrvatska heroina svjetskog glasa pronaći ulicu od značaja.
	Vinko Batinić navodi da je gradski zastupnik Trpimir Goluža na Gradskoj skupštini već predloženo da se ulica u Gradu Zagrebu od značaja, nazove prema preminuloj dr. Vesnu Bosanac.
	
Daljnje rasprave nije bilo, vijeće je jednoglasno donijelo.


Zaključak 
o imenovanju javne površine kod spomenika poginulim sesvetskim braniteljima

/ Zaključak se prilaže zapisniku sjednice /

Ad 11) Razno

	Stjepan Kezerić otvorio je raspravu.
	Marko Brkić apelira da se treba poduzeti mjere zabrane parkiranja u Ulici Bartola Kašića koja je jednim djelom sužena i otežava  prometovanje.
	Stjepan Kezerić navodi da će se obavijestiti prometno redarstvo i Policijska postaja Sesvete.
	Marko Brkić navodi da su vrane napravile gnijezda kod Doma zdravlja Sesvete te moli da se pozovu nadležne institucije za divlje životinje kako bi ih uklonili. 
	Magdalena Kozraić Špoljarić nadovezala se da postoji Udruga za zaštitu divljih životinja „AWAP“, koji bi gnijezda mogli možda premjestiti. 
	Stjepan Kezerić navodi da će se onda probati riješiti problem preko Udruge za zaštitu životinja „AWAP“.

/ Željko Blažinović odlazi sa sjednice u 19,40/
	
	Vladimir Marić apelira da se pošalje dopis prema ZET-u za autobusnu liniju 269 kojoj su smanjili broj polazaka, a linija ide do naselja Iver koje je svakodnevno u rastu broja stanovnika. 
	Stjepan Kezerić navodi da će se poslati dopis prema ZET-u za autobusnu liniju 269.
	Vladimir Marić zamolio je da se zatraži od prometnih redara, da ne kažnjavaju za parkiranje u Novom Brestju. Potom pojašnjava da u današnje vrijeme raste broj automobila po kućanstvu i građani Novog Brestje nemaju gdje parkirati. Također navodi da će doći peticija građana Novog Brestja.
	Stjepan Kezerić navodi da mu je poznati problem ne samo u Novom Brestju već i u cijelim Sesvetama se povećao broj automobila, a parkirališnih mjesta nema. Potom je kazao da će po primitku peticije proslijedit  dopis na Ured gradonačelnika i prometnim redarima.
	Vladimir Marić apelira da je u planu prošle godine bilo uređenje Ulice Vladimira Varlaja i Ulica Petra Dobrovića koje su trebale biti sanirane nakon radova tvrtke Vodoopskrba i odvodnja d.o.o. , ali Podružnica Zagrebačke ceste nisu prošle godine stigle asfaltirati iste. Apelira da se predmetne ulice saniraju iz sredstva tvrtke Vodoopskrba i odvodnja d.o.o..
	Vinko Batinić nadovezao se da zbog nedostatka sredstava ove godine smo ograničeni na sedam mjesnih odbora u kojima će se asfaltirati ulice. Potom pojašnjava da je Povjerenstvo za promet, ceste, nogostupe, puteve i asfaltne površine odlučilo u ovoj godini u Starom Brestju asfaltirati četiri ulice s toga predlaže da se također navedene prometnice ove godine saniraju, a slijedeće godine da se inzistira na rekonstrukciji cijelih prometnica. 
	Stjepna Kezerić navodi da se prometnice mogu trenutno jedino sanirati s obzirom na sredstva Gradske četvrti Sesvete. U Sesvetama ima i drugih ulica koje su moraju također sanirati nakon radova Vodoopskrbe i odvodnje te smatra da je Staro Brestje u 2022. godini dobilo dovoljno.
	Ivan Krivačić navodi da je Povjerenstvo za  promet, ceste, nogostupe, puteve i asfaltne površine odlučivalo prema određenim kriterijima, ali je primijetio da je vladajuća većina manevrirala te nadodala svoje prioritete u Plan komunalnih aktivnosti. Potom pojašnjava da je bilo dogovoreno da se Staro Brestje i Sesvetski Kraljevec ove godine završi  u potpunosti kako bi se narednih godina moglo ulagati i u druge mjesne odbore. Smatra da se nije trebalo glasat za ovakav Plan komunalnih aktivnosti u kojem je izdvojeno skoro 2.000.000,00 kuna na uređivanje mjesne samouprave, a ljudi nemaju asfalt i ima puno većih problema u Sesvetama. 
	Stjepan Kezerić nadovezao se da zašto se onda prošle godine nisu sredstva za asfaltiranje Ulice Ivana Keleka  prenamijenila u Staro Brestje.  
	Vinko Batinić navodi da  Ulica Vladimira Varlaja nije bila određena na Povjerenstvu za promet, ceste, nogostupe, puteve i asfaltne površine iz razloga što se je smatralo da će se ista realizirati od strane Grada Zagreba i Vodoopskrbe i odvodnje d.o.o. jer je bilo u planu za 2021. godinu, a što se nije na kraju realiziralo. 
	Ivan Krivačić navodi da sredstva koja se nisu utrošili u prošloj godini se ne prebacuju na slijedeću godinu. 
	Zorica Gregurić zatražila je ispriku za klevetu od strane Ivana Krivačića jer je prozvana u vladajućoj većini za manevriranje, što navodi da nije istina. 
	Ivan Krivačić navodi da ne smatra klevetom ono što je izrekao. 
	Stjepan Kezerić zaključio je raspravu te navodi da sredstva koja su određena za Gradsku četvrti Sesvete ove godine nisu dovoljna i nije moguće zadovoljiti svim traženjima. Potom navodi će se Ulica Vladimira Varlaja ove godine dodatno sanirati u slučaju potrebe, a slijedeće godine će se asfaltirati.

/ Petar Bajan odlazi sa sjednicu u 20,10/

	Matija Kralj zamolio je da se zatraži sastanak sa Vodoopskrbom i odvodnjom na temu prepumpne stanice u Antolkovićevoj ulici, u Adamovcu iz razloga što ljudi i dalje nemaju pitku vodu, a prepumpna stanica još nije stavljena u upotrebu.  Potom apelira da je u prosincu 2021. g. ukinuto besplatan priključak na vodu te je odlučeno da će svi zahtjevi s odgovarajućom dokumentacijom koji su predani biti uvaženi, no međutim odluka je donesena do utroška sredstva pa je bitno čim prije staviti prepumpnu stanicu u upotrebu. 
	Stjepan Kezerić navodi da će se sazvati sastanak s Vodoopskrbom i odvodnjom d.o.o..
	Ivana Vladimira Petric apelira da se treba hitno sanirati Ulicu Vladimira Varlaja i predlaže da se prenamjene sredstva u rebalansu iz neke od stavaka kako bi se već ove godine asfaltirala Ulica Vladimira Varlaja.
	Stjepan Kezerić objašnjava da je Gradski ureda za obnovu, izgradnju, prostorno uređenje, graditeljstvo, komunalne poslove i promet već odredilo za narednu godinu svoja sredstva. Tijekom godine će se možda u Planu komunalnih aktivnosti Gradske četvrti Sesvete osloboditi sredstva za asfaltiranje Ulice Vladimira Varlaja.
	Vladimir Marić postavio je upit da li je pristigao plan radova za 2022. godinu od strane Vodoopskrbe i odvodnje d.o.o..
	Stipe Jurić navodi da je baš danas zaprimio planove Vodoopskrbe i odvodnje d.o.o. te će poslati svim članovima vijeća i svim predsjednicima vijeća mjesnih odbora. 
	Željko Grbavac zatražio je da bude pozvan na sve sastanke koji će se održavati s Vodoopskrbi i odvodnji, obzirom da je on predsjednik Povjerenstva za vodoopskrbu i odvodnju, vodoprivredu i vodotoke.
	Stjepan Kezerić navodi da će biti pozvan na sve sastanke s Vodoopskrbnom i odvodnjom d.o.o.. 

/ Mihaela Husić odlazi sa sjednicu u 20,20/

	Ivan Krivačić apelira da je nerazmjer u Planu komunalnih aktivnosti Gradske četvrti Sesvete i iz toga razloga ne može podržati ovakav Plan komunalnih aktivnosti. Predlaže da se tokom godine razmotri mogućnost da se sredstva oduzmu nekom od sportskih klubova ili neke djelatnosti za koje smatra da u ovom trenutku nije toliko važno, a omogući se ljudima asfalt. 

/ Magdalena Kozarić Špoljarić odlazi sa sjednicu u 20,22/

	Stjepan Kezerić navodi da je jednako važno ulagati u sve stavke ovoga plana, ali do ove rasprave ne bi niti došlo da nam nisu toliko umanjena sredstva. 
	Vinko Batinić nadovezao se kako je prošle godine stranka Most na Gradskoj skupštini Grada Zagreba podnijela amandman da se u Starom Brestju stavi frezani asfalt umjesto nabave informatičke opreme za gradske urede, ali prijedlog nije podržan od vladajućih. 
	Matija Kralj navodi da je prošle godine predložio da se prenamjene sredstva iz stavke Čišćenje javnih površina unutar stavke Održavanje komunalne infrastrukture s obzirom da nije bilo snijega ovu zimu te smatra da će opet biti neiskorištena.
	Stjepan Kezerić objašnjava da su sredstva koja su predviđena za održavanje komunalne infrastrukture nije moguće prenamijeniti u druge svrhe.
	Stipe Jurić nadovezao se da bi bilo moguće prenamijeniti sredstva u Financijskom planu, Gradska skupština Grada Zagreba trebala donijeti rebalans Proračuna Grada Zagreba najkasnije na ljeto, kako bi Vijeće Gradske četvrti moglo donijeti izmjenu svog Financijskog plana te potom izmijeniti i Plan komunalnih aktivnosti. 
	Vedran Ledinščić predlaže hitnu tematsku sjednicu za SRC Luka.
	Matija Kralj nadovezao se da treba prvo inzistirati na izmjeni Generalnog urbanističkog plana Sesveta u okviru Prostornog plana Grada Zagreba da bi se uopće moglo krenuti u samu realizaciju. 
	Stjepan Kezerić navodi da će tematska sjednica biti sazvana uskoro. Potom je izvijestio sve da je izabran izvođač za radove na pješačkom mostu na Zagrebačkoj cesti te bi radovi mogli krenuti kroz nekih dva tjedna. Obzirom da se mora jedna traka zatvoriti predsjednik je upitao vijećnike da li žele da radovi budu odgođeni na ljeto. U raspravi je dogovoreno da radovi krenu čim prije, ali da se u jutarnjim vršnim satima otvore dvije trake prema gradu, a popodne također u vršnim satima da budu dvije trake otvorene prema Sesvetama.

	
	Daljnje rasprave nije bilo, te je Vijeće završilo s radom u 20,45.

